
RAPORT
PËR REZULTATET E KONSULTIMIT PUBLIK TË PROJEKTLIGJIT
“PËR LIRIMIN E FREKUENCAVE TË DIGJITAL DIVIDENT DY (DD2)”

1. Titulli i draft aktit/dokumentit
Projektligjin “Për lirimin e frekuencave të digjital divident dy (DD2” 

2. Kohëzgjatja e konsultimeve
Projektligji “Për lirimin e frekuencave të Digjiital Divident dy (DD2)”, është propozim i Ministrit të Infrastrukturës dhe Energjisë dhe, bazuar në pikën 2 të nenit 100, të Kushtetutës dhe nenin 9 të ligjit nr. 54/2024 datë 30.5.2024 “Për komunikimet elektronike në Republikën e Shqipërisë” dhe nenin 22 të ligjit nr. 97/2013 “Për mediat audiovizive në Republikën e Shqipërisë” i ndryshuar. 

Projektligji ka si qëllim të sigurojë vazhdimësinë e marrjes nga publiku të të gjitha programeve televizive, që transmetohen nëpërmjet rrjeteve tokësore, pas lirimit të brezit 700 MHz, përmes kompensimit të pjesshëm të kostove neto shtesë/direkte që shkakton procesi i lirimit të brezit 700 MHz.

Ky projektligj është publikuar në regjistrin elektronik për njoftimet dhe konsultimet publike (në nivel eksperti dhe qytetari) në datë 11 Shtator 2025 deri në 10 Tetor 2025, për një periudhë 20 ditë pune, në respektim të afatit ligjor të konsultimit.
Projektligjin, “Për lirimin e frekuencave të Digjiital Divident dy (DD2)”
Projektligjin, “Për lirimin e frekuencave të Digjiital Divident dy (DD2)”

3. Metoda e konsultimit
Metodat e konsultimit të përdorura për projektligjin “Për lirimin e frekuencave të digjital divident dy (DD2”, ishin: 

1. Nëpërmjet publikimit në Regjistrin elektronik për njoftimet dhe konsultimet publike nga data 11 Shtator 2025 deri në 10 Tetor 2025;
2. Nëpërmjet publikimit në faqen zyrtare të Ministrisë së Infrastrukturës dhe Energjisë në datë 11 Shtator 2025 deri në 10 Tetor 2025 dhe paketës shoqëruese;
3. Ndërmjet postës elektronike të koordinatorit për njoftim dhe konsultim publik: vilma.davidhi@infrastruktura.gov.al.

Nga operatorët e rrjetit të transmetimeve numerike televizive u paraqitën  komente, kundërshtime për draftin të cilat konsistonin kryesisht për kostot dhe në nevojën e rivlerësimit të vlerës  së kompensimit. Pas procesit të konsultimit të projektligjit, AMA në periudhën Janar–Shkurt 2026, angazhoi një ekspert të huaj të përfshirë më parë në projektin e asistencës teknike të Bashkimit Europian, i cili kreu analizën dhe vlerësimin e impaktit në strategjinë e migrimit në DD2 dhe kostot e procesit të kompensimit, bazuar në metodologjinë e mëparshme nga konsulentët e Bashkimit Europian, si rezultat i ndryshimeve të ndodhura nga viti 2022. Mbas këtij procesi vlera e kompensimit është  përditesuar me vlerat e reja të kompensimit.

Më pas është vijuar me Urdhërin e KM Nr. 69 datë 03.04.2026, që riaktivizoi Grupin Ndërinstitucional të Punës si dhe sekretariatin teknik për vijimin e procesit. Grupi Ndërinstitucional i Punës u mblodh për herë të parë në datë 11.05.2026. Më pas u vijua me disa takime të Sekretariatik teknik dhe takimet u përmbyllën me datë 06.07.2026 me prezantimin në Grupin Ndërinstitucional të Punës të draftit final të projektligjit nga sekretariati teknik.

4. Palët e interesit të përfshira
Palët e interesuara, të cilat morën pjesë në hartimin e këtij projektakti janë Ministria e Infrastrukturës dhe Energjisë që në bashkëpunim me Autoritetin e Mediave Audiovizive dhe Autoritetin e Komunikimeve Elektronike dhe Postare formuluan projektligjin dhe do të sigurojnë kompensimin e pjesshëm të kostove direkte që shoqëron procesin. 

Autoriteti Mediave Audiovizive AMA, si autoriteti rregullator në fushën e medias audiovizive do të mbikqyrë gjithë procesim e lirimit të brezit 700 MHZ,  koordinimin e gjithë prosecin me operatorët e transmetimeve numerike për lirimin mbi bazë allotmentesh të frekuencave sipas strategjisë së migrimit. AMA do të bashkëpunojë me institucionet e tjera si Ministria e Financave, Ministria e Infrastrukturës dhe Energjisë dhe AKEP në këtë proces. 

Autoriteti i Komunikimeve Elektronike dhe Postare, AKEP, do të bashkëpunojë me AMA gjatë procesit të lirimit të frekuencve si dhe në përfundim të procesit të lirimit të brezit 700 MHz do të administrojë këtë brez për ofrimin e shërbimit të rrjeteve 5G. Licesnimi i këtij brezi për rrjetet 5G do të sigurojë të ardhura për buxhetin e shtetit.

Ministria e Financave është palë e interesuar pasi ajo do të kontribuoje me komensimit për operatorët. Vlen të theksohet se mbas procesit të lirimit të rezit 700 MHz ky frez do të administrohet nga AKEP dhe do të jepet për licensimet e rrjeteve 5G në një proces ku pritet të përfitohet më shumë sesa vlera e kompensimit për operatorët televizive.

Ndërkohë që nga ky proces preken dhe qytetarët që janë marresit e shërbimeve te transmetimeve audiovizive të cilë mund të kenë ndërprerje afatshkurtra me marrjen e sinjalit televiziv. 

Gjithashtu edhe operatorët e transmetimeve televizive numerike kombëtare private (KLAN, TOP Channel, Digitald, ADTN dhe Vizion Plus) që kanë në përdorim frekuenca të brezit të DD2 si dhe RTSH impaktohen nga lirimi i këtij brezi, pasi do të angazhohen në zbatimin e strategjisë së migrimit si dhe në kryejen e rikonfigurimit të rrjeteve, pajisjeve etj.

Në përfundim lirimi i këtij brezi do të sjellë impakt pozitiv edhe për vendet fqinje si: Italia, Greqia, Mali i Zi, Maqedonia e Veriut, Kroacia, pasi  do të zgjidhin problemin me interferencat me vendet fqinje dhe do të çoje në uljen e ankesave të tyre.
     

























5. Pasqyra e komenteve të pranuara me arsyetimin e komenteve të pranuara/ refuzuara
Projektligji “Për lirimin e frekuencave të digjital divident dy (DD2”, ka pasur 560 lexime nga qytetarët dhe 500 ekspertët gjatë publikimit dhe komente nga operatorët e transmetimeve televizive numerike kombëtare si më poshtë:
	Nr.
	Çështja e  adresuar

	Komenti

	Palët e interesuara 
	Vendimi
(I pranuar/ I pranuar pjesërisht/ I refuzuar) 
	Justifikimi

	1.
	Komente rreth kompensim të plotë të kostove
	Neni 1: Kërkohet kompensim i plotë i të gjitha kostove. Lidhur me mbulimin e kostove ka mjaftushem argumente ligjore, teknike dhe financiare që duhen marrë parasysh. Ky është një aksion që nuk po e ndërrmerr vetë Digit-Alb/TopChannel/ADTN me iniciativë të vet.
	Digitalb & Top Channel & ADTN
	I refuzuar
	Projektligji parashikon kompensim të pjesshëm të kostove që lidhen vetëm me procesin e migrimit të frekuencave të DD2. Kjo praktikë është ndjekur dhe në vendet e BE ku është mbështetur metodologjia e proopozuar po ashtu dhe në rastin e lirimit të DD1 sipas ligjit nr. 34/2017.
Kjo praktikë është në perputhje me parashikimet në VKM 636 datë 29.07.2020 “Për miratimin e programit shumëvjeçar për politikën spektrale dhe të planit të veprimit”, në nenin 9, pika 12 në perputhje me Vendimin e EC nr. 243/2012, është parashikuar “Kur është e përshtatshme, kostot direkte të migrimit dhe/ose të rishpërndarjes së përdorimit të spektrit radio, do të kompensohen në mënyrën e duhur, sipas legjislacionit kombëtar.”

	2.
	Komente në lidhje me disa saktësime të termave në projek ligj
	Kërkuar të shtohet pjesa “e brezit të frekuencave” në nenin 1 si dhe të shtohet fjala e “ndryshuar” në nenin 3 dhe nenin 7.
	Top Channel & Digitalb
	I pranuar
	Saktësimet në formulim dhe sugjerimet e dhëna janë pranuar dhe reflektuar në projekt ligjin e rishikuar.

	3.
	Komente në lidhje me kostot e kompensimit
	Neni 4: Kërkohet që të mbulohen kostot operacionale si dhe kostot për ngritjen e pikave të reja të transmetimit si rrjedhojë e zgjerimit të allotmenteve.
	Top Channel & Digitalb & ADTN
	I pranuar pjesërisht
	Projektligji parashikon kompensim të pjesshëm të kostove që lidhen vetëm me procesin e migrimit të frekuencave të DD2 jo investime të reja.

	4.
	Komente në lidhje me kompensimin financiar
	Neni 5: Kërkohet të parashikohet edhe problematika që do të duhet të ndjekim ne si operatorë pasi do të na duhet të kompensojmë klientë në një përqindje të caktuar, bazuar edhe në eksperiencat e mëparshme me këto lloj procesesh.
	Top Channel & Digitalb
	I refuzuar
	Nuk është pranuar pasi projektligji parashikon kompensim të kostove që lidhen vetëm me procesin e migrimit të frekuencave të DD2.

	5.
	Komente në lidhje me mënyrën e kompensimit 
	Neni 5: Vlera është përcaktuar në monedhën euro dhe vlerësimi është kryer në vitin 2022 pra tre vjet më përpara. Që nga ajo kohë kemi nje zhvlerësim të monedhës Euro në raport me monedhën lekë dhe për rrjedhojë duhet që vlera të jetë më e madhe në raport të drejtë me normën e zhvlerësimit.
Vlera e llogaritur nuk është në përputhje dhe kostot reale, pra është vlerë shumë e ulët në raport me kostot që do të ketë subjekti ynë nga ky process për më teper që vlera dhe kostot e pajisjeve teknike rezultojnë se janë rritur.

	Top Channel & Digitalb KLAN TV
	I pranuar pjesërisht
	Projektligji është rishikuar pas konsultimit publik. Komentet u përcollën zyrtarisht AMA-s e cila ndërmorri procesin e rivlerësimit me ekspertin e huaj. Procesi i rivlerësimit adreson pjeserisht shqetësimet e operatorëve. 

	6.
	Komente në lidhje me mënyrën e kompensimit 
	Neni 5:                                                                                1. përllogaritja e kostos është tërësisht e pasaktë pasi vlerësuesit kanë llogaritur se pajisjet tona mund të shiten me çmim të lirë po kjo është marrëzi, pasi këto pajisje nuk mund të përdoren në Shqipëri, nuk mund të shiten askund tjetër pasi ne jemi vendi i fundit në Europë që po lirojmë këtë brez; nëse ata ekspertë, AMA apo ministria juaj i shet dot, ne jemi të gatshëm tua falim. Llogaritja si të ardhura të mundshme nga shitja e pajisjeve ekzistuese është e pasaktë.
2. vlerësimi është bërë rreth tre vjet më parë dhe vlera e caktuar është në Euro, ndërkohë vlera e Euros aktualisht është rreth 30% më pak në raport me lekun, krahasuar me periudhën e vlerësimit.
3.çmimet e blerjes së transmetuesave janë rritur mbi 20%, krahasuar me çmimet e periudhës së vlerësimit. 
4.çmimet për montimin instalimin, ribërjen e të gjithë rrjetit të ri janë rritur 25% krahasuar me periudhën e vlerësimit.
5. Prej periudhës kur është bërë vlerësimi i dëmit, të cilit i referohet projektlgji, ne kemi shtuar dhe stacione të reja, të cilat kanë sjellë rritjen e investimeve tona në rrjet, e si rezultat është rritur dhe vlera e dëmit që shkaktohet i cili nuk reflektohet tek ky vlerësim.
Për të gjitha më siper, deklarojmë se vlera e parashikuar në projektligj për kompensimin e bën të pamundur lirimin e këtij brezi nga ana jonë.
Nga përllogaritjet e bëra nga specialistët e Klan TV minimumi i masës së kompensimit për ta, duhet të jetë 1.7 milion Euro. 
Sugjerohet ngritja e një komisioni me specialistë të pavarur të fushës nga AMA - për të bërë vlerësimin me kushtet dhe çmimet e sotme.
	KLAN TV
	I pranuar pjesërisht
	Është bërë rishikimi pas konsultimit publik. Procesi i rivlerësimit te kostove i kryer nga AMA si me siper, adreson pjesërisht shqetësimet e operatorëve.

	7.
	Komente në lidhje me mënyren e pagesës së rimbursimit
	Neni 5&6&7: Kërkohet që pagesa të bëhet e plotë në fillim të procesit të lirimit të brezit 700 MHz.
	Top Channel & Digitalb
	I refuzuar
	Nuk mund të pranohet. Projektligji mban parasysh  garancitë për të realizuar procesin dhe evidentimin e punimeve të kryera. 

	8.
	Komente në lidhje me kohën e lirimit të brezit
	Neni 6:  Kërkohet që të kihet parasysh se sot pajisjet e reja kërkojnë shumë kohë të prodhohen. Përveç rritjes rreth 30% të kostos së prodhimit të pajisjeve, koha e levrimit ka shkuar në minimalisht 18-22 javë. Kjo sjell shtyrje të afateve për lirimin e brezit të frekuencave, pra duhet të evidentohet në një nen të veçantë.
	Top Channel & Digitalb &ADTN
	I pranuar pjesërisht
	Është shtuar një pikë në nenin 9, për periudhën që do ti duhet operatorëve për të përfunduar procesin e lirimit të DD2 dhe që do jetë jo më vonë sesa 6 muaj nga hyrja në fuqi e këtij ligji.

	9.
	Komente në lidhje me kostot e komunikimit
	Neni 6: Kostot e komunikimit duhen dakordësuar pasi do të zënë një vend të rëndësishëm në transmetimet tona.
	Top Channel & Digitalb
	I pranuar pjesërisht
	Në procesin e rishikimit të projektligjit është marrë në konsideratë propozimi i AMA për mbulimin e kostove të komunikimit me burime të tjera alternative. Gjithashtu mbahet parasysh dhe eksperienca e vetë operatorëve në njoftimin me titra gjatë transmetimeve për marrësit e shërbimeve kur kanë bërë ndryshime teknike. 

	10.
	Komente në lidhje me Lidhjen 1 të projektligjit
	Lidhja 1: Bashkëlidhur lidhjes 1 nuk ka asnjë dokumentacion shoqërues dhe normalisht kompensimi duhet të bëhet në mënyrë objektive, në përputhje me kostot reale.
	Top Channel & Digitalb &ADTN
	I pranuar
	Projektligji është shoqëruar me Lidhjen 1, ku janë reflektuar dhe rezultatet e rivlerësimit të kryer nga AMA me konsulentin e huaj në periudhën Janar -  Shkurt 2026.

	11.
	Komente në lidhje me pajisjet që do zëvendësohen
	Lidhja 2 : Pajisjet tona janë të prodhurara dhe të konfiguruara në mënyrë të tillë që nëse fiken apo hiqen nga përdorimi e nuk mund të ripërdoren sërisht, kështu që dalin jashtë funksioni.
	Top Channel & Digitalb &ADTN
	I pranuar pjesërisht 
	Marrë parasysh gjatë procesit të rivlerësimit nga konsulenti.




· 3 komente janë refuzuar, pasi komentet lidhej me ndërhyrje jashtë objektit të projektaktit.
· - komente janë refuzuar, pasi komenti lidhet me ndërhyrje jashtë kompetencës së institucioneve të qeverisjes qëndrore.
· - komente janë refuzuar, pasi komenti gjen zgjidhje në një projektakt tjetër ligjor/nënligjor.
· - komente janë refuzuar, pasi komenti bie ndesh me procedurat/afatet e ndjekura nga institucionet e Bashkimit European në kuadër të Acquis që po transpozohet.

